***பகாசுரன்*** மோகன் ஜி. சத்ரியன் எழுதி இயக்கிய 2023 ஆம் ஆண்டு வெளியான இந்திய தமிழ் மொழி குற்றவியல் திரைப்படமாகும். இப்படத்தில் செல்வராகவன் மற்றும் நடராஜன் சுப்ரமணியம் ஆகியோர் முக்கிய வேடங்களில் நடித்துள்ளனர், மேலும் மன்சூர் அலி கான், ராதாரவி மற்றும் சரவண சுப்பையா ஆகியோர் மற்ற முக்கிய வேடங்களில் நடித்துள்ளனர். படம் 17 பிப்ரவரி 2023 அன்று வெளியிடப்பட்டது.

நடிகர்கள்
---------

* செல்வராகவன் பீமராசு / ராஜசேகரன்
* நடராஜன் சுப்ரமணியம் மேஜர் அருள்வர்மன் / வர்மாவாக
* ராதா ரவி நடராஜனாக
* கே. ராஜன்
* ராமச்சந்திரன் துரைராஜ்
* சரவண சுப்பையா
* கூல் சுரேஷ் பிம்பாக
* குணநிதி
* தாராக்சி
* மன்சூர் அலி கான் ஒரு பாடலுக்கு
* தேவதர்ஷினி காவல் ஆய்வாளராக
* பி. எல். தேனப்பன்
* சசி லயா
* லாவண்யா
* பாண்டி ரவி
* குட்டி கோபி
* அருணோதயன்
* ஜெயம் எஸ்கே கோபி

தயாரிப்பு
---------

படத்தின் இயக்குனர் மோகன் ஜி. சத்ரியன், *பகாசுரன்* தனது வாழ்க்கையில் நடந்த உண்மை நிகழ்வுகளை அடிப்படையாகக் கொண்டது என்று தெரிவித்தார். 2021 திசம்பரில் படத்தின் தயாரிப்பு தொடங்கியது, செல்வராகவன் முன்னணி நடிகராக அறிவிக்கப்பட்டார். படத்தின் முதல் தோற்றம் 26 ஆகத்து 2022 அன்று வெளியிடப்பட்டது

இசை
---

படத்திற்கு சாம் சி. எஸ். இசையமைத்தார், *சிவ சிவாயம்* என்ற முதல் பாடல் 21 செப்டம்பர் 2022 அன்று வெளியிடப்பட்டது  இரண்டாவது தனிப்பாடலான "காதமா" 17 அக்டோபர் 2022 அன்று வெளியிடப்பட்டது 

|  |  |
| --- | --- |
| ட்ராக் பட்டியல் |  |
| # | பாடல் | பாடகர்(கள்) | நீளம் |  |
| 1. | "சிவ சிவாயம்"   | சாம் சி. எஸ். | 4:56 |
| 2. | "காதமா"   | சாம் சி. எஸ். | 3:23 |
| 3. | "ஆனந்தம் கூத்தாடும்"   | வி.வி. பிரசன்னா | 3:02 |
| **மொத்த நீளம்:** | **10.81** |  |

வரவேற்பு
--------

படம் 17 பிப்ரவரி 2023 அன்று வெளியிடப்பட்டது.

*சினிமா எக்ஸ்பிரசின்* ஒரு விமர்சகர், "படம் சரியான பிரச்சனைகளை அடையாளம் காட்டுகிறது. அதற்கு மேலோட்டமான தீர்வுகளை வழங்குகிறது. மேலும் படத்தில் சேர்க்கப்பட்டுள்ள குத்தாட்டப் பாடல்களால் அம்பலப்பட்டு நிற்கிறது" என்று குறிப்பிட்டார். *தி ஹிந்துஸ்தான் டைம்சின்* ஒரு விமர்சகர் படத்தை "சிக்கல்" என்று அழைத்தார். தி பிரிண்டிலிருந்து நிதிமா தனேஜா 5 இல் 2 புள்ளிகளைக் கொடுத்தார். திரைப்படத்தை விமர்சித்தார் மேலும் செல்வராகவனின் நடிப்பைப் பாராட்டியபோதும் படத்தின் கதைக்களம் காலாவதியானது என்றும் கூறினார். தி நியூஸ் மினிட்டின் சௌமியா ராஜேந்திரன் 5-க்கு 1.5 நட்சத்திரங்களைக் கொடுத்தார், திரைப்படத்தை விமர்சித்தார். பகாசூரன் ஒரு பரபரப்பூட்டும் திரைப்படம் என்பதிலிருந்து தோல்வியடைந்தது. ஏனெனில் இதில் புதிதாக எதையும் தரவில்லை. ஏபிபி நியூஸில் இருந்து யுவஸ்ரீ எழுதினார், "மொத்தத்தில், செல்வராகவனுக்காக பகாசூரனைப் பார்க்கலாம், இல்லையெனில் குறிப்பிடும்படியாக எதுவும் இல்லை. பிபிசி நியூஸ் குறிப்பிட்டது, "ஒட்டுமொத்தமாக, படத்தின் முதல் பாதி ஓரளவு சுவாரசியமாக இருந்தாலும், இரண்டாம் பாதி சற்றே சலிப்பை ஏற்படுத்துவதாக பல விமர்சனங்கள் சுட்டிக்காட்டுகின்றன. மேலும், கைபேசி பயன்படுத்துவது, பெண்களை மட்டும் அடக்கமாக இருக்கச் சொல்வது போன்ற பரப்புரைகளும் விமர்சனத்துக்கு உள்ளாகியுள்ளன. ஆனால் ஒளிப்பதிவைப் பொறுத்தவரை, இந்த படம் மோகன் ஜியின் முந்தைய படங்களை விட சிறப்பாக இருப்பதாக அனைத்து விமர்சனங்களும் சுட்டிக்காட்டியுள்ளன."  தினமணியில் இருந்து கே ராம்குமார் எழுதுகையில் "பகாசுரன் 50 ஆண்டுகளுக்கு முந்தைய சிந்தனையில் இருந்து உருவானது. பல நூற்றாண்டுகளுக்குப் பிறகு, பெண்கள் இப்போதுதான் தங்கள் அடுப்படியிலிருந்து வெளியே வந்து கற்றுக்கொள்ளத் தொடங்குகிறார்கள். இதைப் பதட்டத்துடன் பார்த்த ஒருவர் எழுதிய கதையாக 'பகாசூரன்' வந்திருக்கிறது."  IndiaGlitz 5 இல் 2 நட்சத்திரங்களை வழங்கியது. "அனைத்து சாதியினரையும் பாதிக்கக்கூடிய ஒரு தலைப்பைத் தேர்ந்தெடுத்துள்ளார் மோகன் ஜி. ஆனால் துரதிர்ஷ்டவசமாக, அவர் ஒரு சலிப்பான கதையை உருவாக்கியுள்ளார், அது பார்க்க கடினமாக உள்ளது."

மேற்கோள்கள்
-----------

1. ↑  "First Look Of Selvaraghavan- starrer 'Bakasuran' Released". 27 August 2022. .
2. ↑  "BakasuranUA". *The Times of India*. .
3. ↑  Kollywood, Only (14 February 2023). "Bakasuran is based on real-life incidents which I came across: Mohan G". .
4. ↑  "Selvaraghavan to star in Mohan G's next". .
5. ↑  "Bakasuran first look out: Selvaraghavan looks fierce in Mohan G's next". 26 August 2022. .
6. ↑  "Bakasuran's first single Siva Sivayam to drop tomorrow". .
7. ↑  "Bakasuran - Playlist - Listen on JioSaavn". .
8. ↑  "Bakasuran Movie Review: Mohan G's latest film trains its furious, problematic gaze on women". 17 February 2023. .
9. ↑  "Bakasuran movie review: Mohan G's film is highly problematic". 17 February 2023. .
10. ↑  "Bakasuran review: Mohan G's film is outdated. Selvaraghavan makes it mildly bearable". .
11. ↑  "Bakasuran review: Bakwaasuran is a more suited title for this Mohan G-Selva film". 17 February 2023. .
12. ↑  "பாலியல் தொழிலை பங்கம் செய்தாரா பகாசுரன்? படம் எப்படி?முழு விமர்சனம் இதோ!". 17 February 2023. .
13. ↑  "பகாசூரன் - சினிமா விமர்சனம்". 17 February 2023. .
14. ↑  "பின்னோக்கி இழுக்கிறதா 'பகாசூரன்'? திரைவிமர்சனம்!". .
15. ↑  "Bakasuran review. Bakasuran Tamil movie review, story, rating". .

வெளி இணைப்புகள்
---------------

* இணையதள திரைப்பட தரவுத்தளத்தில் *பகாசூரன் (திரைப்படம்)*